कुपुत्र काम, क्रोध, लोभ मोह एवं मत्सर आदि के वशीभूत होने के कारण स्वार्थी एवं अहंकारी के रूप में स्वयं की स्वार्थपरक विधि-व्यवस्था में रहते हुये मनमाना तरीके से कार्यों को करना, उसके फल को भी मनमाने तरीके से भोगना तथा सम्पत्ति को विभाजित कर-कराकर अपने स्वामित्व के अधीन करना चाहते हैं। इनको माता-पिता तथा परिवार के मान-सम्मान एवं विधि-व्यवस्था से कोई मतलब नहीं होता है, ये कामिनी और कंचन प्रधान होते हैं। द्वेष, घृणा, कष्ट, अशान्ति आदि इनकी अपनी स्वाभाविक प्रवृत्ति बन जाती है। स्वार्थ एवं अहंकार के वशीभूत होकर ही अपना जीवन यापन करते-रहते हैं।